CELEX: 62013TA0256
Language: el
Date: 2014-10-01 00:00:00
Title: Υπόθεση T-256/13: Απόφαση του Γενικού Δικαστηρίου της 1ης Οκτωβρίου 2014 — Ιταλία κατά Επιτροπής (Κοινωνική πολιτική — Προγράμματα κοινοτικής δράσεως στον τομέα της νεολαίας — Μερική επιστροφή της καταβληθείσας χρηματοδοτήσεως — Μη επιλεξιμότητα ορισμένων ποσών — Υπέρβαση του ορίου που προβλέπεται για συγκεκριμένη κατηγορία δράσεων — Εφαρμογή εκ μέρους των εθνικών οργανισμών διαδικασιών ανακτήσεως από τους τελικούς δικαιούχους ποσών που δεν χρησιμοποιήθηκαν νομοτύπως)

10.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 395/44
            
         
      Απόφαση του Γενικού Δικαστηρίου της 1ης Οκτωβρίου 2014 — Ιταλία κατά Επιτροπής
      (Υπόθεση T-256/13) (1)
      
      ((Κοινωνική πολιτική - Προγράμματα κοινοτικής δράσεως στον τομέα της νεολαίας - Μερική επιστροφή της καταβληθείσας χρηματοδοτήσεως - Μη επιλεξιμότητα ορισμένων ποσών - Υπέρβαση του ορίου που προβλέπεται για συγκεκριμένη κατηγορία δράσεων - Εφαρμογή εκ μέρους των εθνικών οργανισμών διαδικασιών ανακτήσεως από τους τελικούς δικαιούχους ποσών που δεν χρησιμοποιήθηκαν νομοτύπως))
      (2014/C 395/54)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα: Ιταλική Δημοκρατία (εκπρόσωπος: G. Palmieri, επικουρούμενος από τον W. Ferrante, avvocato dello Stato)
      
         Καθής: Ευρωπαϊκή Επιτροπή (εκπρόσωπος: C. Cattabriga)
      
         Αντικείμενο
      
      Αίτημα ακυρώσεως, πρώτον, της επιστολής της Επιτροπής με στοιχεία Ares (2013) 237719, της 22ας Φεβρουαρίου 2013, προς την Agenzia nazionale per i giovani (εθνικό οργανισμό για τους νέους, Ιταλία), η οποία ενημερώνει σχετικά με την έκδοση χρεωστικού σημειώματος για ποσό συνολικού ύψους 1 486 485,90 ευρώ, στο μέτρο που στο ποσό αυτό περιλαμβάνονται 52 036,24 ευρώ για δαπάνες για εκπαιδευτικές δραστηριότητες σχετικά με την ευρωπαϊκή εθελοντική υπηρεσία και 183 729,72 ευρώ για ποσά που δεν ανέκτησε δικαιούχους η Agenzia nazionale per i giovani και αφορούν την περίοδο 2000 έως 2004, και, δεύτερον, της επιστολής της Επιτροπής με στοιχεία Ares (2013) 267064, της 28ης Φεβρουαρίου 2013, προς το Dipartimento della gioventù e del servizio civile nazionale (τμήμα νεολαίας και εθνικής υπηρεσίας κοινωνικής εργασίας, Ιταλία), με την οποία κοινοποιεί τα συμπεράσματα επί της τελικής αξιολογήσεως της διαχειριστικής δηλώσεως και της ετήσιας εκθέσεως του ανωτέρω οργανισμού για το έτος 2011.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή.
               
            
                  2)
               
               
                  Καταδικάζει την Ιταλική Δημοκρατία στα δικαστικά έξοδα.
               
            
         (1)  EE C 178 της 22.6.2013.